OpenLLM-France/wikimedia huggingface dataset:
# Pau de Cateau-Cambrésis

La Pau de Cateau-Cambrésis va ser el tractat més important de l'Europa del segle xvi, per la durada dels seus acords, que van ser vigents durant un segle, i perquè donaria lloc a una nova situació internacional. Va suposar l'inici de l'hegemonia de la Monarquia Hispànica i, per tant, un desplaçament dels problemes cap a Occident, fet més accentuat encara amb la incorporació del Regne de Portugal a la Monarquia hispànica el 1580.
El tractat de pau va ser signat entre la Monarquia Hispànica (Felip I d'Aragó i II de Castella), el Regne de França (Enric II de França) i el Regne d'Anglaterra (Isabel I d'Anglaterra). Les converses es van iniciar a l'abadia de Cercamp, però després es van traslladar al castell de Cateau-Cambrésis. Cateau-Cambrésis, a la que deu el seu nom, és una comuna francesa d'uns 20 km al sud-est de Cambrai.
El 2 d'abril de 1559 els representants de França i Anglaterra van acordar l'entrega de Calais als francesos per un període de 8 anys. Transcorregut aquest període hauria de ser retornat i, en cas contrari, s'haurien de pagar 50.000 escuts d'or.
L'endemà, Felip I (II de Castella) i Enric II de França van acordar:
* Saint-Quentin, Ham i Châtelet es tornaven a França, juntament amb els bisbats de Metz, Toló i Verdun.
* La Monarquia Hispànica retenia el Franc Comtat.
* França renunciava per sempre a les seves ambicions italianes i tornava la Savoia i Piemont a la Casa de Savoia, Còrsega a la República de Gènova i el Montferrat al Ducat de Màntua.
* Les catolicíssimes monarquies Hispànica i de França van decidir treballar activament contra l'heretgia protestant, el que va ser una de les causes en un futur pròxim les guerres de religió franceses.
* França va tornar les ciutats de Bouillon i de Couvin al principat de Lieja
La pau es va consolidar amb dos matrimonis:
* Manel Filibert, duc de Savoia amb Margarida, duquessa de Berry, germana d'Enric II de França.
* Felip II de Castella amb Isabel de Valois, filla d'Enric II de França. La pau va consolidar l'hegemonia espanyola.

## Referències

* ↑ de Ruble, Alphonse. Le traité de Cateau-Cambrésis (2 et 3 avril 1559) (en francès). París: Éditions Labitte & Émile-Paul, 1889.

## Bibliografia

* de Ruble, Alphonse. Le traité de Cateau-Cambrésis (2 et 3 avril 1559) (en francès). París: Éditions Labitte & Émile-Paul, 1889.
* Lucien Romier, «Les guerres d'Henri II et le traité du Cateau-Cambrésis (1554-1559)», a Mélanges d'archéologie et d'histoire, volume 30, numéro 30, 1910, p. 3-50
* Lucien Romier, «La mort de Henri II», in Revue du seizième siècle, Tome Ier, Paris, Édouard Champion, Publications de la société des études rabelaisiennes, 1913. Réédition en fac-similé, Genève, Slatkine Reprints, 1974, p. 99-152
* Lucien Romier, Les origines politiques des guerres de Religion. Tome II : La Fin de la magnificence extérieure, le roi contre les protestants (1555-1559), Paris, Perrin et Cie, 1913-1914. Réimpression : Genève, Slatkine - Megariotis reprints, 1974
# Perles (Aisne)

Perles és un municipi francès situat al departament de l'Aisne i a la regió dels Alts de França. L'any 2007 tenia 84 habitants.

## Demografia
### Població

El 2007 la població de fet de Perles era de 84 persones. Hi havia 26 famílies de les quals 4 eren unipersonals (4 homes vivint sols), 9 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 28 eren l'habitatge principal de la família, 2 eren segones residències i 2 estaven desocupats. 30 eren cases i 2 eren apartaments. Dels 28 habitatges principals, 16 estaven ocupats pels seus propietaris i 12 estaven llogats i ocupats pels llogaters; 1 tenia una cambra, 1 en tenia tres, 12 en tenien quatre i 14 en tenien cinc o més. 20 habitatges disposaven pel capbaix d'una plaça de pàrquing. A 12 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Perles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 4 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 8 |
| 4 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 45 persones, 37 eren actives i 8 eren inactives. De les 37 persones actives 33 estaven ocupades (17 homes i 16 dones) i 4 estaven aturades (1 home i 3 dones). De les 8 persones inactives 1 estava jubilada, 4 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa extractiva, 2 d'empreses de comerç i reparació d'automòbils, 1 d'una empresa d'hostatgeria i restauració i 1 d'una empresa immobiliària.
L'any 2000 a Perles hi havia 3 explotacions agrícoles que ocupaven un total de 387 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Perles a l'INSEE.
* Évolution et structure de la population Fitxa amb el detall de dades de Perles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
Viccionari
# Pere Blanes i Viale

Pere Blanes i Viale (Mercedes, 1878 – Montevideo, 1926) fou un pintor uruguaià. Fill del metge mallorquí Pere Blanes Mestre, oncle del pintor Josep Francesc Sureda i Blanes i cosí germà dels germans Sureda i Blanes (Miquel, Francesc, Maria, Rosa i Josep).

## Biografia

Va rebre el seu ensinistrament inicial sota la instrucció de Juan Mestre. L'any 1893 es va establir al costat de la seva família a Mallorca, i en els anys següents va realitzar una sèrie de viatges d'anada i tornada a l'Uruguai. Les acadèmies que Blanes visitava eren d'inclinació academicista.
A Mallorca, i a començament del segle xx, va ser influenciat per artistes catalans i va practicar pintura a l'aire lliure. Blanes va experimentar una varietat de gèneres, com ara la pintura de gènere, religiosa, paisatgista i històrica. Algunes de les seves moltes obres són:
* Jardín Mallorquino (1906)
* Retrato de Ema de Castro de Figari (1907)
* Recuerdo de Isla Madeira (1915)
* Las glicinas (1923).

## Bibliografia

* Pedro Blanes Viale in Pintors Americans d'ahir. Edició: Direcció General de Cultura. Govern Balear. Inca (Mallorca). 1992.
* Juana Sureda Trujillo: El Pintor P. Blanes Viale. El Tall editorial. Palma. 1992. ISBN 84-87685-22-6
* Raquel Pereda: Blanes Viale. Fundación Banco de Boston. Montevideo. 1990.
* Washington Lockhart y Manuel Santos Pírez: Centenario del nacimiento de Pedro Blanes Viale. Mercedes (Uruguai). 1978.
* José Pedro Argul: Pedro Blanes Viale, Mercedes 1879 - Montevideo 1926. Revista del Museo Municipal Juan Manuel Blanes. Montevideo (Uruguai). 1958.

## Referències

* ↑ «.xml Pere Blanes i Viale». Gran Enciclopèdia Catalana. Barcelona: Grup Enciclopèdia Catalana.
* ↑ «Pedro Blanes Viale». Arxivat de l'original el 2009-12-30. [Consulta: 21 juliol 2010].
* ↑ «Pedro Blanes Viale (1878-1926)». Arxivat de l'original el 2013-12-03. [Consulta: 21 juliol 2010].

## Enllaços externs

* Pedro Blanes Viale al Museu Nacional d'Arts Visuals (Uruguai)
* http://www.papiros.com.uy/2005/biblioteca/Biblioteca_Uruguay%5Cbiografias%5Cplasticos/Pedro-Blanes-Viale.pdf Arxivat 2013-12-03 a Wayback Machine.
Família Sureda Blanes :
Rosa Viale Carvajal   Pere Blanes MestreRosa Blanes Mestre   Josep Sureda Lliteres        
Pedro Blanes VialeJuana Blanes Viale Miquel Sureda i BlanesFrancesc Sureda i BlanesRosa Sureda i Blanes Gabriel Subias FeliuMaria Sureda i BlanesJosep Sureda i Blanes   
Pep-Francesc Sureda i BlanesJosep Lluís Sureda i Carrión :
# Physogaleus

Physogaleus és un gènere de tauró carcariniforme extint que visqué entre l'Eocè i el Miocè.

## Taxonomia

* Physogaleus aduncus (Agassiz, 1843) †
* Physogaleus americanus (Case, 1994) †
* Physogaleus aralensis †
* Physogaleus cappetti (Koslov) †
* Physogaleus latecuspidatus (Müller, 1999) †
* Physogaleus latus (Storms, 1894) †
* Physogaleus rosehillensis (Case & Borodin, 2000) †
* Physogaleus secundus (Winkler, 1974) †
* Physogaleus springeri †
* Physogaleus tertius (Winkler, 1874) †

## Bibliografia

* Compagno, L.J.V., 1984. FAO species catalogue. Vol. 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Müller, A. 1999. Ichthyofaunen aus dem atlantischen Tertiär der USA. Leipziger Geowissenschafteb, Leipzig, Alemanya, 9/10: 1-360.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* Elasmo.com (anglès)
# Per Nemty

Per Nemty fou una ciutat de l'antic Egipte, capital del nomós XII de l'Alt Egipte. El seu nom egipci era degut al fet que Nemty era la deïtat principal de la ciutat. El nom fou canviat durant el període hel·lenístic per Hieràcon o Hierakon (grec Iεράκων) o Theracon (Notitia Imperi) Era a la riba dreta del Nil al lloc on avui dia hi ha el llogaret d'Al-Atawla. Durant la dominació romana fou seu d'una cohort d'auxiliars lusitans. Hierakon (Iεράκων κώμη) és una ciutat diferent de Hierakonpolis o Hieracòmpolis (Iεράκων πόλις) l'antiga Nekhen.
# Peter Benenson

Peter Benenson (Londres, 31 de juliol de 1921 - Oxford, 25 de febrer de 2005) fou un advocat anglès, defensor dels drets humans i fundador d'Amnistia Internacional, associació que vetlla pel seu respecte i denuncia els casos d'incompliment arreu del món.
Mobilitzat per a la Segona Guerra Mundial, dins de l'equip de contraespionatge, des del començament va criticar els mètodes de l'exèrcit i per això, acabat el conflicte, va unir-se amb un grup d'advocats per crear una associació en defensa dels dret humans, embrió del seu futur projecte mundial. Aquest va néixer amb el cas de dos estudiants condemnats per brindar demanant llibertat a Portugal. Benenson va publicar un article a The Observer i va començar a recollir cartes de suport als dos presos, com a acte de conscienciació internacional. Així naixia l'entitat de forma oficial en 1961.
Per divisions internes i problemes de salut, Benenson va retirar-se de l'organització, a la qual va seguir vinculat fins a la seva mort.

## Referències

* ↑ Moyn, Samuel. The Last Utopia: human rights in history (en anglès). Harvard University Press, 2012, p. 130. ISBN 0674058542.
# Petrell cabussador de Geòrgia del Sud

El petrell cabussador de Geòrgia del Sud (Pelecanoides georgicus)' és un ocell marí de la família dels pelecanoidids (Pelecanoididae) que cria en caus a illes subantàrtiques dels oceans meridionals, Es dispersa per les proximitats de les zones de cria.

## Referències

* ↑ Onley, Derek; Scofield, Paul. Albatrosses, Petrels and Shearwaters of the World (en anglès). A&C Black, 2009, p. 9. ISBN 1408108771.
# Petrell de Barau

El petrell de Barau (Pterodroma baraui) és un ocell marí de la família dels procel·làrids (Procellariidae), d'hàbits pelàgics que cria a l'illa de Reunió i es dispersa per l'oceà Índic.
# Phyllomys dasythrix

Phyllomys dasythrix és una espècie de mamífer rosegador de la família de les rates espinoses. És endèmica del sud del Brasil. Es tracta d'un animal nocturn de vida arborícola que s'alimenta de fulles. El seu hàbitat natural són els boscos semiperennes i d'araucàries. Està amenaçada per la fragmentació del seu entorn natural.

## Referències

* ↑ Leite, Y.; Christoff, A. Phyllomys dasythrix. UICN 2008. Llista Vermella d'espècies amenaçades de la UICN, edició 2008, consultada el 10 març 2015.
# Phyllomedusa trinitatis

Phyllomedusa trinitatis és una espècie de granota que viu a Trinitat i Tobago i Veneçuela.
Està amenaçada d'extinció per la pèrdua del seu hàbitat natural.

## Referències

* Mijares, A., Manzanilla, J., La Marca, E. & Hardy, J. 2004. Phyllomedusa trinitatis. Llista Vermella d'Espècies Amenaçades de la UICN 2006. Consulta: 10 de gener de 2008.
# Pieris (planta)

* Aquest article tracta sobre el gènere de plantes. Vegeu-ne altres significats a «Blanqueta (papallona)».
Pieris és un gènere de plantes amb flor de la família de les ericàcies.

## Característiques

Les espècies de Pieris provenen d'Àsia i l'Amèrica del Nord. Són arbusts o arbres menuts que poden arribar fins a una alçada d'1 a 6 m.
Les fulles són amples i lanceolades; a la primavera, quan són tendres, tenen colors brillants. Les flors tenen forma de campana i són de color blanc o rosat. El fruit és una càpsula llenyosa que es divideix en cinc seccions amb múltiples llavors.
Les fulles de Pieris tenen importància ecològicament com a font d'aliment per les erugues d'algunes papallones com l'Ectropis crepuscularia.
Aquests arbusts són força apreciats com a plantes ornamentals i n'hi han algunes varietats cultivades, com la "Forest Flame". Es coneixen amb el nom comú d'andròmedes, però no pertanyen al gènere Andromeda.

## Taxonomia

N'hi ha set espècies:
* "Pieris cubensis" (Grisebach) Small. – Andròmeda cubana. Cuba.
* "Pieris floribunda" (Pursh ex Simms) Benth. & Hook. – Andròmeda de muntanya. Estats Units
* "Pieris formosa" (Wallich) D.Don – Andròmeda de l'Himalaia. Himalaia, Xina (Yunnan), Myanmar.
* "Pieris japonica" (Thunb.) D.Don ex G.Don - Andròmeda japonesa. Xina, Japó, Taiwan.
* "Pieris nana" (Maxim.) Makino (syn. Arcterica nana) – Andròmeda siberiana, Japó, Sibèria oriental.
* "Pieris phillyreifolia" (Hook.) DC. – Andròmeda enfiladissa. Estats Units
* "Pieris swinhoei" Hemsley - Andròmeda xinesa. Xina (Fujian, Guangdong).

## Galeria

* Pieris japonica 'Mountain Fire'
* Pieris no identificada a Seattle
* Pieris japonica.
* Pieris no identificada
* Pieris "Wakehurst."
* Pieris "Forest Flame;" poncelles verdes i fruit.
* Pieris "Forest Flame;" raïms

## Referències

* Kron, K. A. & Judd, W. S. (1997). Systematics of the Lyonia Group (Andromedeae, Ericaceae) and the Use of Species as Terminals in Higher-Level Cladistic Analyses. Systematic Botany 22 (3): 479-492, abstract.

## Enllaços externs

* Germplasm Resources Information Network: Pieris Arxivat 2008-10-13 a Wayback Machine.
* Flora of China: Pieris
* New York Botanic Garden: Pieris cubensis Arxivat 2005-02-16 a Wayback Machine.
* Pieris.eu - Information about Pieris japonica Arxivat 2008-02-26 a Wayback Machine.
# Pieris japonica

Pieris japonica és una planta de la família de les ericàcies. És nativa de l'est de la Xina, Taiwan, i el Japó, on creix formant matollars de muntanya. També és molt cultivada en jardineria.

## Descripció

Pieris japonica és un arbust o arbret d'entre 1 i 3 metres d'alt, ocasionalment pot arribar als 10 metres, amb fulles simples i alternes en les tiges trencadisses. Les flors són blanques i apareixen a la primavera. La planta és verinosa.
El nom d'«andromeda» procedeix del gènere on anteriorment estava ubicada.

## Sinònims

* Andromeda japonica Thunb.
* Lyonia polita (W.W. Sm. & Jeffrey) Chun
* Lyonia popowii (Palib.) Chun
* Pieris japonica var. taiwanensis (Hayata) Kitam.
* Pieris polita W.W. Sm. & Jeffrey
* Pieris popowii Palib.
* Pieris taiwanensis Hayata

## Referències

* ↑ Fang Ruizheng, Peter F. Stevens. «Pieris japonica». Flora of China. Missouri Botanical Garden, St. Louis, MO & Harvard University Herbaria, Cambridge, MA. [Consulta: 27 maig 2012].
* ↑ [Smith, M. C. (1978). «Japanese pieris poisoning in the goat». Journal of the American Veterinary Medical Association 173 (1): 78–79. PMID: 670056]
* ↑ «GRIN». Arxivat de l'original el 2012-10-06. [Consulta: 15 novembre 2017].
* ↑ Pieris japonica en PlantList

## Bibliografia

* Flora of China Editorial Committee. 1988-2013. Flora of China (Checklist & Addendum). Unpaginated. In C. Y. Wu, P. H. Raven & D. Y. Hong (editors) Fl. China. Science Press & Missouri Botanical Garden Press, Beijing & St. Louis.
* Flora of China Editorial Committee. 2005. Flora of China (Apiaceae through Ericaceae). 14: 1–581. In C. Y. Wu, P. H. Raven & D. Y. Hong (editors) Fl. China. Science Press & Missouri Botanical Garden Press, Beijing & St. Louis.

## Enllaços externs

* Pieris japonica Images at bioimages.Flavon's Wild herb and Alpine plants
* Pieris.eu - Information about Pieris japonica Arxivat 2008-02-26 a Wayback Machine.
* - information about the poisonous connection to this plant Arxivat 2013-01-04 a Wayback Machine.
* Wikimedia Commons Pieris japonica galeria d'imatges.
# Pieris (gènere)

«Pieris» té aquests significats:
* Pieris, gènere de papallones de la família Pieridae
* Pieris, gènere de plantes de la família Ericaceae
# Platymantis akarithyma

Platymantis akarithyma és una espècie de granota que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Parker, F. 2004. Platymantis akarithyma. Llista Vermella d'Espècies Amenaçades de la UICN 2006. Consulta: 18 d'abril del 2008.
# Pinilla Trasmonte

Pinilla Trasmonte és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero. Inclou les localitats d'Oquillas, Villalbilla de Gumiel, Gumiel de Izán, Santa María del Mercadillo, Ciruelos, Nebreda i Cilleruelo.

## Demografia

Evolució demogràfica :
| 1991 | 1996 | 2001 | 2004 |
| 287 | 238 | 217 | 214 |
# Pla de Rovirós

El Pla de Rovirós és una plana al terme municipal de Begues (Baix Llobregat).

## Enllaços externs

* «Mapa topogràfic de Catalunya». Institut Cartogràfic de Catalunya.
* «Pla de Rovirós». Gran Enciclopèdia Catalana. Barcelona: Grup Enciclopèdia Catalana.
# Plebiscit de 1980 a l'Uruguai

El plebiscit de 1980 va ser organitzat per la dictadura uruguaiana amb l'objectiu d'aprovar una reforma constitucional que buscava legitimar el règim. Prop del 57% de la població va votar en contra el 30 de novembre de 1980, començant un procés de transició democràtica que acabaria amb la dictadura el 1985.
El sector del Partit Colorado liderat per Jorge Pacheco Areco, la Unión Colorada y Batllista, proposava votar SÍ al plebiscit. La negativa de la població va conduir a la derrota d'aquest moviment a les eleccions internes del Partit Colorado el 1982.

## Referències

* ↑ 30 de novembre de 1980: la Constitución propuesta por la dictadura militar es rechazada en un plebiscito Arxivat 2014-02-02 a Wayback Machine. (castellà)
* ↑ A 20 años del No a la dictadura (castellà)
# Pneumoconiosi

La pneumoconiosi és una malaltia broncopulmonar produïda per la inhalació i la fixació de pols orgàniques o inorgàniques.

## Tipologia

Segons quin sigui el tipus de pols, rep diversos noms, com:
* Antracosi, per carbó
* Asbestosi, per amiant
* Bissinosi, per cotó
* Siderosi, per ferro
* Silicosi, per sílice
* Tabacosi, per tabac

## Referències

* ↑ RESÚMENES DE COMUNICACIONES LIBRES PRESENTADOS EN SESIONES DE DIAPOSITIVAS: CL-1 A CL-31. Rev. chil. enferm. respir. [online]. 2002, vol. 18, no. 4 [citado 2009-03-25], pp. 253-270. Disponible en: . ISSN 0717-7348.
# Pneumatoraptor fodori

Pneumatoraptor fodori és un gènere de petits dinosaures que va viure a Hongria. Se sap, per l'esquerra de la cintura escapular completa individual (scapulocoracoide) van trobar en la Formació Csehbánya de la localitat Iharkút a la muntanyes de Bakony de l'oest d'Hongria. Aquesta formació es remunta als finals del Cretaci període (Santonià edat) prop de 85 milions d'anys. L'espècie tipus és Pneumatoraptor fodori, anomenat així en referència a Géza Fodor, qui va proporcionar el finançament per a l'excavació. El nom del gènere es refereix a la Pneumatoraptor neumaticitat de l'os, els espais buits que s'han omplert de sacs d'aire en la vida. L'holotip mostra s'identifica pel nombre de catàleg MTM V.2008.38.1. i amb seu en el Museu d'Història Natural d'Hongria a Budapest.
Pneumatoraptor es diferencia d'altres teròpodes a tenir un omòplat estreny que és gairebé circular en secció transversal, així com tenir una gran obertura en l'os de la cambra d'aire. L'os és petit, la qual cosa indica que l'animal era només la meitat de la grandària de les corresponents Sinornithosaurus o 0,73 m (2,2 peus). La cintura escapular és en forma de L, que demostrin que té un membre del grup Paraves, que també inclou els dromeosàurids, troodòntids, i les ocells. Mentre que el Pneumatoraptor restes són massa incomplets per dir que, si escau, d'aquests grups específics que pertany, moltes de les característiques són similars als ossos dromeosàurids.
Altres restes de la mateixa formació poden pertànyer a Pneumatoraptor. Aquests inclouen les dents aïllades, arpes, les vèrtebres caudals, i una cama parcial òssia més baixa (tèbia).
# Plaques de matrícula d'Abkhàzia

El govern de la República d'Abkhàzia, que es considera independent de Geòrgia, emet les seves pròpies plaques de matrícula per als vehicles de motor registrats en el territori que controla. El disseny de les plaques es basa en la de les matrícules russes, però les plaques d'Abkhàzia no tenen la codificació regional de les plaques russes i la substitueixen per la bandera d'Abkhàzia a la part inferior i el codi "ABH" damunt.
El sistema utilitzat consisteix en una lletra seguida de tres xifres i després dues lletres més. Les lletres són en alfabet ciríl·lic, però s'utilitzen només dotze lletres que recorden lletres de l'alfabet llatí: А, В, Е, К, М, Н, О, Р, С, Т, У i Х. La lletra Б s'utilitza per a funcionaris públics i cotxes dels seus amics (sèrie АБ ~ АБхазия/Abkhàzia).
Abans del 2004, el territori era controlat pel govern central de Geòrgia i les matrícules utilitzades eren les mateixes que a la resta del país. Però des del 2004, els vehicles amb plaques de Geòrgia estan prohibides a Abkhàzia, el mateix que passa amb les plaques de matrícula d'Abkhàzia a Geòrgia continental. Els viatges transfronterers només són possibles amb plaques russes, armènies o azeríes.

## Referències

* ↑ «Descripció de sistema i fotografies». [Consulta: 17 març 2021].(castellà)

## Vegeu també

* Plaques de matrícula d'Ossètia del Sud

## Enllaços externs

* Datos y fotos de matrículas de Abjasia (castellà)